b'\n_START_ARTICLE_\nKe\xc5\xbemarok\n_START_SECTION_\nIzvor imena\n_START_PARAGRAPH_\nPo pridobitvi mestnih pravic leta 1269 je v mestu deloval trg s sirom (nem\xc5\xa1ko\xc2\xa0\xc2\xbbK\xc3\xa4semarkt\xc2\xab), po katerem so prevzeli nem\xc5\xa1ko ime mesta. Domneva, da bi ime izhajalo iz nem\xc5\xa1ke besede\xc2\xa0\xc2\xbbKaisersmarkt\xc2\xab\xc2\xa0je tako najverjetneje napa\xc4\x8dna. Iz nem\xc5\xa1kega imena sta izpeljani tudi slova\xc5\xa1ko in mad\xc5\xbearsko ime.\n_START_SECTION_\nZgodovina\n_START_PARAGRAPH_\nV 13. stoletju so spi\xc5\xa1ki Sasi zdru\xc5\xbeili slova\xc5\xa1ko ribi\xc5\xa1ko vas, mad\xc5\xbearsko obmejno postojanko in nem\xc5\xa1ko naselbino v enotno mesto, ki je prvi\xc4\x8d omenjeno leta 1251 kot Villa (Saxonum apud Ecclesiam) Sancte Elisabeth, leta 1269 je dobilo mestne pravice, leta 1380 pa status svobodnega kraljevega mesta. Od leta 1440 je tu bil sede\xc5\xbe grofa spi\xc5\xa1kih Sasov, zato so leta 1461 za\xc4\x8deli graditi grad. Leta 1530 ga je osvojil Ivan Zapolja, pozneje Poljaki, leta 1655 pa je ponovno postalo svobodno kraljevo mesto. Leta 1918 se je za kratek \xc4\x8das razglasilo za neodvisno republiko, ki je bila takoj zatem priklju\xc4\x8dena_NEWLINE_\xc4\x8ce\xc5\xa1koslova\xc5\xa1ki. Vse do leta 1944 je v mestu prebivala mo\xc4\x8dna nem\xc5\xa1ka manj\xc5\xa1ina, ki je pustila opazen pe\xc4\x8dat.'